Los Pedrenyals ye un cantimplano con un gran afloramiento de pedrenya que s'estendilla principalment por los termins municipals de Zaila y Almochuel, plegando tamién a lo termin de Binaceit, encomenzando chusto en la marguin dreita de la ribera de lo río Aguas y chunto a l'antiga laguna de Los Sardones Altos. En lo suyo cabalto bi ha un vértiz cheodesico (Pedrenyal, con 320 m d'altaria).

Toponimia
Lo toponimo Los Pedrenyales ye un aragonesismo, manimenos no conoixemos por textos medievals la forma chenuína en aragonés con plural en -ls, que debeba d'existir pero que la luenga escrita medieval no representaba.

La plana de Los Pedrenyals corresponde a las partidas de Pedrenyales y Pedrenyal en Zaila, Planos Altos de Pedrenyales y Ventorrillo en Almochuel, y Las Hoyas en Binaceit.

Curiosidaz
La pedrenya ye d'orichen evaporitico, y ye acompanyada de calcedonia, malaquita, celestina, amatista, anhidrita, cheso y tyuyamunita.

Por un estudio petrografico s'ha puesto contrimuestrar que los habitants epipaleoliticos de lo chacimiento de Los Banyos d'Arinyo replegaban pedrenya d'este gran afloramiento.
Los Pedrenyals